GiliGold/VAD_KnessetCorpus huggingface dataset:
עידו אציל: אבקש להתייחס למה שאומר חבר כנסת חסון: לא מזמן, כשחוקקנו את חוק רשות השידור - - -
ישראל חסון: את מי אתה מייצג?
עידו אציל: את משרד ראש הממשלה.
עידו אציל: הוועדה הזו החליטה על תיקון מספר 27 לחוק רשות השידור, במסגרת התיקון הזה, כבר אז, נצפתה אפשרות על-ידי הוועדה הזאת שההפחתה של ה-5% באגרת הטלוויזיה לא תתקיים.
עידו אציל: הוועדה הזאת קבעה שבמקרה וייחתם הסכם המימון, הסכם הרפורמה, תתאפשר הקפאת ההפחתה באגרת הטלוויזיה.
עידו אציל: לכן מה שנאמר שכאילו פה עובדים על הציבור - - -
ישראל חסון: עידו, אין לי ויכוח - - -
עידו אציל: אני רוצה להשלים את דברי.
עידו אציל: לכן הטענה כאילו פה עובדים על הציבור - - -
ישראל חסון: בוודאי שעובדים.
עידו אציל: כאילו עובדים על הציבור ובעצם מעלים את הסכום זה לא נכון כי הוועדה פה צפתה את ההקפאה של ההפחתה וההצעה הזאת נועדה לשמור על איזון תקציבי ברשות השידור.
ישראל חסון: אדוני היושב-ראש, ברשותך, אני רוצה להשיב לו.
דוד רותם: אתה לא שם לב שעובדים על הציבור?
ישראל חסון: אני רוצה להשיב לך, עידו.
ישראל חסון: אם היית בא לציבור ואומר לו: אני רציתי להפחית ב-5% אבל אני יכול לעמוד בהפחתה של 1.5% – זה מאה אחוז.
ישראל חסון: אבל מה אתה בעצם עושה?
ישראל חסון: אתה בא לציבור במין פסאדה שאומרת: אני מפחית לך ב-5%.
ישראל חסון: אבל מהצד השני אתה לוקח ממנו יותר מ-3% אחוז, כי קל לך לגבות את אגרת הרדיו ויותר קשה לך לגבות את אגרת הטלוויזיה.
ישראל חסון: בשנה הבאה אתה כבר גובה ממני כבר 18 שקלים עבור אגרת רדיו, נכון?
עידו אציל: אני לא יכול להשיב לך.
ישראל חסון: זה מה שכתוב בחוק.
אבי כץ: לוקחים 18 שקל ומפחיתים 38.
ישראל חסון: לא, אתה לא מפחית 38.
ישראל חסון: קודם כל, השנה אתה אמור לכאורה להפחית 18 כפול 1.5 מיליון בתי אב, נכון?
ישראל חסון: ו-9 כפול 2.2 מיליון.
ישראל חסון: אתה ממשיך עכשיו וגובה 18 כפול 2.2 מיליון ואתה מפחית לכאורה 36 – זה לא 36 כי זה הולך ופוחת כי 5% כבר ירדו, ה-18 יורדים לך, אבל התוספת של הגבייה שלך היא תמיד יותר גדולה ואז אתה מגיע למצב שאתה מפחית הרבה פחות ואתה גובה הרבה יותר.
עידו אציל: אבל זה לא נכון.
יצחק וקנין: רשות הדיבור למשרד המשפטים.
דפנה גלוק: סך ההפחתה הכולל בטווח של חמש שנים גבוה מסך ההגדלה.
דפנה גלוק: אדם שמשלם, וזה רוב הציבור, אדם שמשלם גם אגרת טלוויזיה וגם אגרת רכב, אחת מזה ואחת מזה, תהיה לו הפחתה.
דפנה גלוק: היא תהיה פחות מהפחתה של 5% מפה ו-5% משם, זה נכון, אבל תהיה הפחתה מסוימת.
דפנה גלוק: אדם שמשלם רק אגרת רכב ולא משלם טלוויזיה – תהיה לו הגדלה מטבע הדברים כי הוא לא נהנה מההפחתה.
ישראל חסון: 700 אלף איש, גברתי, משלמים רק רכב, לפי הנתונים שלכם.
דורון אביטל: החלטתם להעמיס על האוכלוסייה הזאת.
דפנה גלוק: בנקודה הזו - - -
ישראל חסון: אז עכשיו תבואו ותגידו את זה.
יצחק וקנין: אתי, רצית להגיד משהו?
יצחק וקנין: רבותי, אני לא אעשה מחטפים בהצבעה, שיהיה לכם ברור.
יצחק וקנין: אם אני לא רואה שיש רוב - - -
דפנה גלוק: אגב, לרוב המכריע של הציבור – יש יותר חדירה של מקלטי טלוויזיות בציבור מאשר כלי רכב ולכן יש הרבה יותר אנשים שמשלמים רק אגרת טלוויזיה מאשר אנשים שמשלמים רק אגרת רכב.
ישראל חסון: יקירתי, כושר הגבייה שלך - - -
דפנה גלוק: זה נכון, אבל זה שאנשים לא משלמים, למרות שהם חייבים, זה לא משהו שאני צריכה להתחשב בו.
ישראל חסון: בגלל זה את מוכנה להתנדב לוותר בטלוויזיה ולא לוותר ברכב.
ישראל חסון: אז זה מה שאני אומר לך: את לוקח אותי ואת אומרת לי: עוד שלוש שנים אתה תשלם באגרת הרדיו 27 שקלים יותר כפול 700 אלף או לפי עקומת הגידול הדמוגרפי, זה מה שאת אומרת.
ישראל חסון: תגידי את זה להם.
ישראל חסון: זאת לא הפחתה של 5%.
ישראל חסון: את מפחיתה לו, במקרה הטוב, ב-1.5% בשנה הראשונה ובשנה השנייה את מעלה לו.
יצחק וקנין: היועצת המשפטית של הוועדה, רצית להתייחס.
אתי בנדלר: אני רוצה להתייחס לפסקה (3) בה אתם מתקנים את פסקה (3) לאותו סעיף 84.
אתי בנדלר: פסקה (3) בנוסחה הנוכחי אומרת: "החל בשנת 2013, השר יהא רשאי לקבוע בצו, בהסכמת שר האוצר, כי הסכום הנוסף לא יפחת, ובלבד שנחתם הסכם מימון; קבע השר כאמור לאחר ה-15 בינואר של שנה מסוימת, לא יפחת הסכום הנוסף החל ב-1 באפריל של השנה שלאחר מתן הצו.".
אתי בנדלר: ובא סעיף (ג2) שמהווה השלמה לכך, ואומר: "מצא השר כי הופר הסכם המימון הפרה מהותית שאינה מאפשרת לקיימו, רשאי השר, בהסכמת שר האוצר, לבטל צו שנתן לפי פסקה (3)".
אתי בנדלר: זאת אומרת שאם הוא הקפיא את ההפחתה, הוא רשאי לבטל את הצו הזה ואז יופחת שוב הסכום הנוסף.
אתי בנדלר: התיקון המוצע הוא שינוי המועד כך שהשר הממונה יהיה רשאי להפסיק את ההפחתה - -
ישראל חסון: לוחמת הצדק, איפה היית?
ישראל חסון: גובים מהציבור יותר כסף ומשקרים.
ישראל חסון: בואי תעזרי לציבור.
ישראל חסון: לוחמת צדק.
אתי בנדלר: - - כך שסמכות השר לעצור את ההפחתה לא תחול בין השנים 2013 ל-2018 אלא תתחדש רק בשנת 2019.
אתי בנדלר: אני שואלת, במטותא, למה צריך את התוספת של סעיף (ג2)?
אתי בנדלר: משום שאם הסכם המימון כבר נחתם, והוא יחליט בשנת 2019, לצורך העניין, להוציא צו שמקפיא, מדוע מאפשרים לו במקרה כזה להגיע אחרי שנת 2019 למסקנה שהסכם המימון הופר הפרה מהותית?
אתי בנדלר: באיזושהי צורה זה להשאיר את רשות השידור כבת ערובה להתנהגות נאותה, במילים אחרות.
אתי בנדלר: אם היינו אומרים את זה בשנת 2013, כל עוד באמת לא יידעו מתי ייחתם הסכם המימון, ואם יצליחו להריץ אותו כראוי, אז יש טעם בדברים.
אתי בנדלר: אבל כשמשאירים את הסמכות הזאת לשנים 2019 ואילך, השאלה היא אם בכלל יש מקום לסעיף קטן (ג2) או שראוי בהקשר זה למחוק גם אותו?
יצחק וקנין: אתם רוצים להתייעץ ביניכם?
יוליה שמאלוב-ברקוביץ: אני לא הבנתי – זה כל שנה תשעה שקלים או שזה עד 18?
אתי בנדלר: כל שנה תשעה שקלים.
יוליה שמאלוב-ברקוביץ: זאת אומרת:
יוליה שמאלוב-ברקוביץ: 18 ואחרי זה – 21 - - -
דפנה גלוק: עד 54 שקל בסך הכול.
יוליה שמאלוב-ברקוביץ: ומה יהיה באגרת רשות השידור?
דפנה גלוק: אגרת הטלוויזיה יורדת.
אתי בנדלר: היא יורדת ב-5%.
יוליה שמאלוב-ברקוביץ: זאת אומרת שבמקום שם – עולה פה?
ישראל חסון: בסך הכול, תקשיבי, חברת הכנסת יוליה, גובים אגרת רדיו מ-2.2 מיליון ואגרת טלוויזיה מ-1.5 מיליון, זאת אומרת שאת משיתה על מעל 700 אלף איש במדינת ישראל תוספת.
יצחק וקנין: רבותי, סיימתם את ההתייעצות?
אמיר ברקן: אנחנו עוסקים בראיית העתיד.
אמיר ברקן: ובראיית העתיד, כשאנחנו נגיע ל-2019, אכן רשות השידור תהיה כבר אחרי שהיא השלימה חלק מהותי מהרפורמה, אני מסכים.
אמיר ברקן: הרפורמה היא ל-6-5 שנים ואנחנו נהיה כבר אחריה.
אמיר ברקן: אבל ההתחייבות של רשות השידור לא נגמרת בחמש שנים, את ההתחייבות שלה לעשות הפקות מקור או לא לקלוט עובדים נוספים מעבר למה שאישרנו לה כדי שיהיה לה כסף להפקות, היא נשארת לנצח ולכן אנחנו צריכים את הסעיף הזה.
אתי בנדלר: זאת אומרת שבכל עת משנת 2019 ואילך, יוכל השר הממונה להגיד: הפרתם הפרה מהותית ועכשיו אני אעצור את ההפחתה ואני אחדש אותה שוב.
אמיר ברקן: אם יתברר לשר הממונה בשנת 2019 - - -
יצחק וקנין: רבותי, אני מסכם את הדיון בהצעת החוק - - -
לאה ורון: חבר הכנסת אביטל ביקש רשות דיבור.
יצחק וקנין: כן, חבר הכנסת אביטל.
דורון אביטל: אני רוצה לחדד אתת הנקודה שישראל העלה.
דורון אביטל: כל היופי של האגרה הוא שיש איזושהי בחירה לאדם, שהוא יכול להחליט שלא תהיה לו טלוויזיה ולא לשלם את האגרה.
דורון אביטל: עכשיו, עשיתם פה באמת תרגיל מתמטי יפה וחייבים להודות שהוא מחוכם מאוד.
ישראל חסון: מאוד.
דורון אביטל: יש לכם בעיה של גבייה בטלוויזיות – כולנו יודעים את זה, זאת בעיה ידועה.
דורון אביטל: לעומת זאת, מסלול הגבייה ברכב הוא פתוח, הוא למעשה אחד לאחד.
דורון אביטל: למעשה, למי שיש רכב – אין ברירה במובן הזה שהרדיו היום הוא בעצם חלק מהרכב.
אתי בנדלר: גם אם אין רדיו חייבים בתשלום, זה לא מותנה באחזקת רדיו.
ישראל חסון: זאת אגרת רכב – זאת לא אגרת רדיו.
דורון אביטל: ברור.
זיו מאור: יש בחירה אם להחזיק רכב.
דורון אביטל: מה?
דורון אביטל: אני אומר שהחלופה היותר קשה לגבייה, החלופה שמתמקדת בטלוויזיה, ולא החלופה הזאת דרך בעלי הרדיו, לצורך העניין בעלי הרדיו ללא הטלוויזיה הם גם אוכלוסייה קצת יותר חלשה.
אמיר ברקן: על סמך מה אתה אומר שבעל רכב הוא מאוכלוסייה יותר חלשה?
דוד רותם: אתה לא יודע שרכב עולה פחות מטלוויזיה?
דורון אביטל: זה לא הולך ככה.
דורון אביטל: מי שיש לו רכב - - -
ישראל חסון: הצליחו לעבוד עליך בטלוויזיה.
דורון אביטל: אני רוצה לסגור את הטיעון: בכל המערכת ביום הזה שקשור במיסוי אחר, אנחנו בקדימה, לפחות, מנסים באופן בסיסי להגן על אוכלוסיות שאתה לא תוקע אותם למצב שאין להם בחירה לא לשלם משהו, נניח מסים עקיפים.
דורון אביטל: לכן אנחנו חושבים שצריך להציג את החלופה הזאת כמו שצריך ולכן אנחנו מתנגדים.
יצחק וקנין: גברתי מנהלת הוועדה, את יכולה להגיד לנו מי מצביע?
יצחק וקנין: רבותי, אני עובר להצבעה.
לאה ורון: חבר הכנסת ציון פיניאן מצביע במקום חבר הכנסת אופיר אקוניס; חברת הכנסת מירי רגב מצביעה במקום חבר הכנסת דני דנון; חבר הכנסת דוד רותם מצביע במקום חבר הכנסת חמד עמאר; חבר הכנסת דורון אביטל מצביע במקום חבר הכנסת יואל חסון; חברת הכנסת יוליה שמאלוב-ברקוביץ מצביעה במקום חבר הכנסת נחמן שי; חבר הכנסת אברהם מיכאלי איננו מצביע.
יצחק וקנין: רבותי, אנחנו מצביעים על הצעת חוק לתיקון פקודת התעבורה (מס' 109), התשע"ב-2012.
אתי בנדלר: בינתיים זה תיקון מס' 109.
אתי בנדלר: אנחנו נבדוק את המספר.
יצחק וקנין: תיקון סעיף 84, להכנה לקריאה שנייה ושלישית.
יוליה שמאלוב-ברקוביץ: אבל למה כבר מצביעים?
יצחק וקנין: רבותי, אנחנו מצביעים כי סיימנו.
יוליה שמאלוב-ברקוביץ: היועצת המשפטית אמרה פה דברים - - -
יצחק וקנין: אמרה – ענו לה.
יצחק וקנין: רבותי, אתם דיברתם.
יצחק וקנין: יוליה, את יודעת שאני לא – הוא ענה לה תשובה כל כך יפה אבל את דיברת בצד.
יצחק וקנין: מה את רוצה שאני אעשה?
יצחק וקנין: אני לא אחראי על הדברים האלה.
יצחק וקנין: מי בעד ההצעה?
ישראל חסון: אתם בעד?
ישראל חסון: בעד הצעת החוק – 6
ישראל חסון: נמנעים – 1
יצחק וקנין: שישה בעד.
יצחק וקנין: מי נגד, רבותי?
לאה ורון: איפה עוד אחד?
יוליה שמאלוב-ברקוביץ: אני נמנעת.
יצחק וקנין: נגד – 3 ונמנעת אחת.
יצחק וקנין: רבותי, הצעת החוק נתקבלה ואנחנו נעביר אותה - - -
ישראל חסון: רגע, רגע.
ישראל חסון: אני מבקש דיון נוסף.
ישראל חסון: אני מבקש דיון מחדש.
יצחק וקנין: רבותי, יש בקשה לדיון מחדש.
יצחק וקנין: רבותי, על פי הכלל – אין מה לעשות.
יצחק וקנין: בשעה 17:25 - - -
לאה ורון: בשעה 17:30.
יצחק וקנין: בשעה 17:30 רבותי, מתכנסים פה להצבעה על דיון מחדש.
לאה ורון: זה מינימום חצי שעה.
לאה ורון: אפשר לעשות גם בשעה 18:00 או ב-19:00.
יצחק וקנין: בשעה 17:30 חוזרים.
ישראל חסון: אני נענה לבקשת היושב-ראש ומוותר על הבקשה לדיון מחדש.
כרמל שאמה-הכהן: צהריים טובים, אנחנו פותחים את הדיון השני היום של ועדת הכלכלה.
כרמל שאמה-הכהן: על סדר היום ההתייקרות הצפויה במחירי המים.
כרמל שאמה-הכהן: אנחנו נשמע את עמדת רשות המים עם המצגת, לאחר מכן את נציג האוצר ואת נציג חברת מקורות, ומשם נמשיך לדיון לגבי ההחלטה הצפויה.
כרמל שאמה-הכהן: גם השלטון המקומי ידברו.
אלכסנדר קושניר: אדוני היושב-ראש, חברי מועצה וחברים נכבדים.
אלכסנדר קושניר: מטרת הדיון לא הוגדרה אלא ברמה רעיונית.
אלכסנדר קושניר: הבנתי שוועדת הכלכלה רוצה ללמוד.
אלכסנדר קושניר: אני רוצה לעדכן שהנושא של תעריפי המים נמצא אצלנו במועצת ראשות המים בתהליכים מקדמיים לקראת הדיונים.
אלכסנדר קושניר: בסיס הנתונים טרם גובש.
אלכסנדר קושניר: חלק מהנתונים שנציג היום הם נתונים עקרוניים, אינדיקטיביים.
אלכסנדר קושניר: כדי לבסס נתון מקובל להמשך הדיון אנחנו נציג מרכיבים עיקריים של התעריף ומרכיבים משתנים בין תעריף 2012 ל-2013, כאשר אני חוזר ומדגיש שהרוב האבסולוטי של הנתונים האלה עדיין לא נדון במועצת ראשות המים, הם עוד יצטרכו לעבור ליבון במועצה, לאחר מכן שימוע ציבורי ורק אחרי השימוע הציבורי - אני מניח שבסוף חודש נובמבר התחלת דצמבר - נדע מה יהיו המרכיבים העיקריים.
אלכסנדר קושניר: נכון להיום, להערכתנו - אני מדגיש פה בזהירות לא מכיוון שזה סודי אלא מכיוון שהנתונים אינם סופיים - מדובר באחוזים ספורים.
אלכסנדר קושניר: פורסם בתקשורת 8%,10%.
אלכסנדר קושניר: אלה מספרים שאין לי ידע מאיפה הם נלקחו.
אלכסנדר קושניר: עדיין כמובן אנחנו עובדים על כך שלא תהיה עלייה דרמטית.
אלכסנדר קושניר: זה חשוב לנו לא פחות מחברי ועדת הכלכלה והציבור.
אלכסנדר קושניר: על מנת להבין את התהליכים אנחנו מעלים שניים, שלושה שקפים בסיסיים לגבי מה מרכיב התעריף, איפה נמצא תעריף המים בהשוואה לכל המדדים במשק, ומה השינויים שישמשו בסיס לתחשיב התעריף.
אלכסנדר קושניר: יש שינוים שיגדילו בטיפה את התעריף, יש שינויים שיקטינו אותו.
יואל חסון: למי יקטינו ולמי יעלו?
אלכסנדר קושניר: אתם תראו את זה.
אלכסנדר קושניר: אני מדבר עכשיו על התעריף לצרכן.
יואל חסון: איזה סוג צרכן?
אלכסנדר קושניר: לצורך העניין מדובר בצרכן הביתי.
שלמה דולברג: זה החמור שעליו אנחנו.
שלמה דולברג: .
אלכסנדר קושניר: בוא נבהיר לצורך הדיון - אני לא מסכים עם ידידי שלמה שזה החמור - שהצרכן הביתי, הצרכן העירוני זה הקליינט העיקרי שלנו ביחד עם החקלאות שהיא גם הקליינט שלנו.
אלכסנדר קושניר: אנחנו דואגים להם באותה מידה.
קריאה: הקליינט העיקרי הוא הלקוח.
קריאה: הכיס העמוק.
אלכסנדר קושניר: אני אשמח מאוד להשלים את המשפטים.
אלכסנדר קושניר: הרבה מאוד שנים עבדתי במינהל המים המוניציפאלי.
אלכסנדר קושניר: אני בדיוק מבין מה קורה במגזר העירוני.
אלכסנדר קושניר: אני דואג לצרכן העירוני לא פחות מאחרים.
אלכסנדר קושניר: בתוקף תפקידי אני חייב לדאוג לאיזונים של הצרכן העירוני, המוניציפאלי והחקלאי.
אלכסנדר קושניר: הגינות במועצת הרשות מובטחת אפריורית.
אלכסנדר קושניר: כל המגזרים מיוצגים שם.
אלכסנדר קושניר: אני אחזור לשאלתך, חבר הכנסת חסון.
אלכסנדר קושניר: אנחנו מציגים נתונים אינדיקטיביים על בסיס התעריף הממוצע בין התעריף הגבוה לנמוך של הצרכן הביתי.
אלכסנדר קושניר: נכון נאמר שהוא זה שנושא את עיקר העומס על עלויות משק המים.
אלכסנדר קושניר: אנחנו לא מסתירים את זה.
אלכסנדר קושניר: אתם גם תראו את זה לפי חלוקה אינדיקטיבית.
אלכסנדר קושניר: אתם תראו מספרים שהם לא סופיים, מספרים בליבון.
אלכסנדר קושניר: אם יהיו שאלות אנחנו נשתדל לענות ונציג מגמה.
אלכסנדר קושניר: אתם תראו שבשנתיים האחרונות תעריף המים לא השתנה.
אלכסנדר קושניר: הייתה איזו שהיא הצמדה באמצע השנה.
אלכסנדר קושניר: היא מחויבת לפי האנרגיה.
אלכסנדר קושניר: זה לא דבר שהוא לא טריוויאלי בעולם שמשתנה ומתייקר.
אלכסנדר קושניר: אתם תראו שאת עליות האנרגיה שספגנו בשנה הנוכחית, ספגנו במסגרת ההתייעלות של משק המים.
אלכסנדר קושניר: אתם גם תראו שכל המרכיבים הנוספים שמשפיעים על משק המים - חשמל, גז, דלק, עלו.
אלכסנדר קושניר: לא תהיה לנו ברירה.
אלכסנדר קושניר: אי אפשר לאורך זמן לשחוק את התעריף, לשחוק את משק המים.
אלכסנדר קושניר: אתם ועדת כלכלה.
אלכסנדר קושניר: אתם מבינים שאי אפשר לשחוק עד הסוף.
אלכסנדר קושניר: יש את הפתגם הידוע על הסוס הסקוטי לאן הוא מוביל אותנו.
אלכסנדר קושניר: יש לנו גם דוגמה מול העיניים של מה שקרה עם השחיקה של תעריף החשמל.
אלכסנדר קושניר: היום הצרכן משלם פי כמה וכמה.
אלכסנדר קושניר: האחריות מחייבת אותנו לאיזונים של כל הגופים.
אלכסנדר קושניר: משק המים היום זה לא גוף מונופוליסטי.
אלכסנדר קושניר: הוא מורכב מגופים רבים.
אלכסנדר קושניר: יש לנו עשרות תאגידי מים וביוב עירוניים.
אלכסנדר קושניר: יש אלפי ועדי ישובים, עמותות ואגודות.
אלכסנדר קושניר: יש מאות רבות.
אלכסנדר קושניר: יש את חברת מקורות, שהיא ספק המים הלאומי.
אלכסנדר קושניר: היא מספקת בערך 70% מהמים במערכת הזאת.
אלכסנדר קושניר: בין כל הגופים האלה חייבים לשמור על האיזונים, חייבים להבטיח את קיומם.
אלכסנדר קושניר: אמרנו את זה בדיון קודם.
אלכסנדר קושניר: נאמר על ידי חברי כנסת מכובדים מאוד שמשק המים זה לא רק כלכלה.
אלכסנדר קושניר: הכלכלה מייצבת את משק המים.
אלכסנדר קושניר: היא מאפשרת התנהלות יציבה של כל הגופים, לא רק של רשות המים כגוף רגולטור.
אלכסנדר קושניר: אם אנחנו יודעים בוודאות שאנחנו בשנה הבאה חייבים לקלוט במערכת הארצית שלנו כ-100 מיליון קוב מים מותפלים נוספים – הרי כל החברים, לא רק בוועדת הכלכלה, יודעים שזה עולה כסף - זה מוסיף למאזן בערך 250 מיליון שקל.
אלכסנדר קושניר: הכסף הזה חייב לקבל ביטוי בתעריפים.
אלכסנדר קושניר: אין מנוס, הוא לא נופל מהשמיים.
אלכסנדר קושניר: אם אנחנו יודעים שהייתה עליית אנרגיה וצפויה עליית אנרגיה נוספת, אנחנו חייבים לחזות את זה.
אלכסנדר קושניר: גם מרכיבים נוספים.
אלכסנדר קושניר: אני פשוט מדגים את זה בכמה נקודות.
אלכסנדר קושניר: אני לא יודע אם שמרנו על התעריף, אבל כמעט הקפאנו את התעריף במהלך השנתיים האלו.
אלכסנדר קושניר: אתם תראו את זה על הגרף.
אורי מקלב: בכמה אתה רוצה להעלות?
אלכסנדר קושניר: אני לא רוצה.
אלכסנדר קושניר: .
אורי מקלב: בערך.
אלכסנדר קושניר: אתה מכיר אותי.
אורי מקלב: מכיר ומוקיר.
אלכסנדר קושניר: קודם כל, תודה.
אלכסנדר קושניר: אני מקווה שאנחנו נצליח להסתפק באחוזים בודדים.
אלכסנדר קושניר: להתחיל לומר לך 3,4.5, 4.2..
אלכסנדר קושניר: המטרה שלי היא להישמר ברצועה של.
אורי מקלב: אתה כבר אומר שלא יותר מ-5.
אלכסנדר קושניר: אתה כבר תפסת אותי, אבל אני מוכן לשים את היוקרה שלי כיו"ר מועצת הרשות שזה לא יעבור מעל 5.
אלכסנדר קושניר: עדיין אסור לי להבטיח את זה משיקולים אלמנטריים.
אלכסנדר קושניר: זאת פררוגטיבה של מועצת רשות המים.
אלכסנדר קושניר: עצם העובדה שאני מציג את הדברים האלה לפני שחברי המועצה הביאו את דעתם לא כל כך אתי מצידי, אבל ועדת כלכלה, הכנסת היא הריבון.
אלכסנדר קושניר: אני כאן לרשותכם.
אלכסנדר קושניר: אני רוצה להפנות את תשומת ליבכם לגרף שיצרנו לפני יומיים לפי אינדיקציה של הלשכה המרכזית לסטטיסטיקה.
אלכסנדר קושניר: אתם רואים את תעריף המים בשנתיים האחרונות.
אלכסנדר קושניר: לא רק שהוא היה צמוד למדד, הוא גם נשחק בערך ב-3%.
אלכסנדר קושניר: גם פה אני רוצה לחזור ולומר שלאורך זמן זה לא יכול להישאר.
אלכסנדר קושניר: עובדי התאגידים ועובדי חברת מקורות מקבלים משכורת.
אלכסנדר קושניר: חשמל, כל הארגונים האלה.
אברהם יוסף סלומה: הם גם קיבלו קודם.
יואל חסון: אני רוצה רגע לשאול אותך בנושא.
יואל חסון: אתה העלית את התאגידים.
יואל חסון: זאת שאלה שהיא חשובה גם להמשך כדי להבין את הנתונים.
יואל חסון: אנחנו יודעים שיש כמה וכמה תאגידים שהם עשירים יותר מהרשויות המוניציפאליות שהם נותנים להן שירות.
יואל חסון: מה קורה עם העודפים של התאגידים שהם השקיעו בצנרת, בתשתיות והכל?
יואל חסון: אני יודע על תאגידים שיש להם יתרות רבות ביותר.
יואל חסון: מה קורה עם הכסף הזה?
יואל חסון: לאן הוא הולך?
יואל חסון: מה עושים איתו?
יואל חסון: פעם זה היה הולך לרשות המקומית, היום זה תקוע בתאגידים.
יואל חסון: לאן הוא הולך בסוף?
אלכסנדר קושניר: אני אענה ברמה חצי קוליגיאלית, אחר כך אני אתן לסמנכ"ל הכלכלה שלי, גלעד פרננדס, להתייחס.
אלכסנדר קושניר: אם אנחנו רואים שיש תאגידים יותר עשירים ויש תאגידים פחות עשירים, אנחנו עושים מאמץ על מנת לייצב את החלשים.
יואל חסון: מה זה מאמץ?
יואל חסון: לוקח מהם ומעביר לאחרים?
יואל חסון: לקחת פעם מאיזה תאגיד מסוים והעברת לתאגיד אחר?
יואל חסון: זאת בדיוק הנקודה שעליה אני מדבר.
יואל חסון: אתם כל הזמן מציגים את העובדה שאתם שואפים להגיע למשק סגור, שהכל הוא משק סגור.
יואל חסון: המשק הסגור גם כולל את עלות המים שהציבור הישראלי ישלם.
יואל חסון: עלות המים היא לא רק ההזרמה, אלא תשתיות, הקמת מתקני התפלה וכיוצא באלה.
יואל חסון: כאשר ישנן יתרות במשק סגור אתה לא מחזיר את זה לציבור.
יואל חסון: פעם זה כאילו היה חוזר לציבור דרך הרשות המקומית שהייתה לוקחת את זה ועושה בזה שימוש לדברים אחרים.
יואל חסון: היום זה לא.
יואל חסון: אני רוצה לדעת אם יש איזה תאגיד אחד שיש לו יתרה בתזרים המזומנים שלו שלקחת ממנו את הכסף והחזרת אותו לאוצר המדינה, העברת אותו לתאגיד אחר או עשית איתו משהו.
יואל חסון: תסביר לי אם זה היה עד היום.
יואל חסון: יש פה תאגידים שהם 3 או 4 שנים.
יואל חסון: האם היה איזה מקרה כזה?
אלכסנדר קושניר: יתרות של תאגידים מצליחים יותר מוזרמות לתוך האמבטיה הכוללת שמאפשרת לנו איזון.
יואל חסון: מי זאת האמבטיה?
יואל חסון: איפה האמבטיה?
יואל חסון: מי מנהל אותה?
אלכסנדר קושניר: ברשות המים.
יואל חסון: זה מגיע לרשות המים?
אלכסנדר קושניר: כן.
יואל חסון: שאבתם כסף מהתאגידים לרשות המים?
אלכסנדר קושניר: כל המאזן הזה מהרווחיות של התאגידים מתבטא אחר כך בהכרה בתעריף.
אלכסנדר קושניר: אנחנו מחויבים היום, ואני חושב שזה נכון, שלכל אזרחי מדינת ישראל יהיה תעריף אחד.
אלכסנדר קושניר: עלות אספקת המים בירושלים גבוהה בהרבה מאשר בתל-אביב.
אלכסנדר קושניר: על מנת להבטיח תעריף אחיד צריך לקחת מהעשירים יותר ולהזרים את זה לפינות שהן יקרות יותר.
אלכסנדר קושניר: על ידי האיזון הזה אני שומר על תעריף אחיד.
אלכסנדר קושניר: בחלק מהתאגידים העלויות יותר נמוכות והם מתעשרים.
אלכסנדר קושניר: אני לוקח את השומן הזה.
אלכסנדר קושניר: את התאגידים המוצלחים פחות בגלל שהם בפיתוח או את התאגידים החלשים אני מייצב על מנת שידעו לתפקד ושיהיה אותו תעריף.
חנה פרנקל: סבסוד צולב כדי לייצר.
חנה פרנקל: .
אלכסנדר קושניר: אני נמנעתי מהאמירה של סבסוד צולב, אבל זאת המשמעות על מנת לאזן ולהבטיח את הזכויות של האזרחים.
יואל חסון: זה מעשה שנתי או חודשי שאתה עושה?
אלכסנדר קושניר: זה מאזן שנתי.
נעמי מורבי: מי מבקר את זה?
אלכסנדר קושניר: אחרי הגרף הזה אתם תראו את המרכיבים העיקריים של התעריף.
אלכסנדר קושניר: גם פה עיגלנו את זה לאחוזים שלמים.
אלכסנדר קושניר: ברור שיש דיוק יתר בסוף שנה.
כרמל שאמה-הכהן: לא מעניין הדיוק.
אלכסנדר קושניר: אני מבין את זה.
אלכסנדר קושניר: אני מתייחס בכבוד לחברי.
אלכסנדר קושניר: אתם מבינים שבסוף שנה נדע כמה מים מכרנו, נדע את התחשיב המדויק, נראה.
כרמל שאמה-הכהן: זה נותן תמונה ברורה של סדר גודל.
אלכסנדר קושניר: נכון, זה בדיוק הדבר.
אלכסנדר קושניר: בשקף השלישי לקחנו רק את המרכיבים העיקריים - יש עשרות רבות של מרכיבים שנופלים על התעריף - כדי שתקבלו את סדר הגודל של המרכיבים שמשפיעים על שינוי התעריף בין השנה הנוכחית לשנה הבאה.
אלכסנדר קושניר: ברור לנו בוודאות כמה מים מותפלים אנחנו נרכוש.
אלכסנדר קושניר: זה בהתאם להסכמים.
אלכסנדר קושניר: אני אמרתי בערך 90 מיליון קוב.
אלכסנדר קושניר: זה מספר ודאי של 250 מיליון.
אלכסנדר קושניר: זה משפיע מיד על העלאת התעריף.
אלכסנדר קושניר: אתם יכולים לראות שיש עלויות אנרגיה.
אלכסנדר קושניר: לחלק מעלויות האנרגיה יש השפעה חיובית על התעריף, לחלק יש השפעה שלילית ואין מה לעשות.
אלכסנדר קושניר: יש גם שינויים בהכרה בעלויות תפעול בתאגידים.
אלכסנדר קושניר: עם השתכללות התאגידים והרחבת סל השירותים, נצטרך לצ'פר אותם מבחינת העלויות הפנימיות שלהם.
אלכסנדר קושניר: אנחנו מחויבים להעלות גם את רמת הטיפול בשפכים.
אלכסנדר קושניר: זה לפי תקנות ענבר וכל המחויבויות של הדרישות הסביבתיות.
אלכסנדר קושניר: במכלול הסופי אנחנו מניחים - לא ברמת התחייבות, אבל זאת הצהרת הכוונות שלנו - שלא יהיה שינוי דרמטי בתעריף, שהשינוי יהיה באחוזים בודדים.
יואל חסון: מה זה אחוזים בודדים?
אלכסנדר קושניר: חבר הכנסת מקלב אמר לא יותר מ-5%.
כרמל שאמה-הכהן: פה יש 5.5%.
אלכסנדר קושניר: זאת אינדיקציה שלא עוגלה.
אלכסנדר קושניר: היא תוצג.
אלכסנדר קושניר: בעוד חודשיים וחצי, שלושה אני אדע איפה אני נמצא ברמת ודאות יותר גבוהה.
אלכסנדר קושניר: פה אמרתי שזה עניין אינדיקטיבי העניין של המאסות העיקריות שמשפיעות.
יואל חסון: תגיד, מה זו תוספת הכרה בעלויות ההון?
יואל חסון: מה המשמעות של זה?
אלכסנדר קושניר: עלות ההון מכסה את עלות הנכסים על מנת שאפשר יהיה לשכפל ולשחזר אותם בעתיד.
אלכסנדר קושניר: כל חברה וכל תאגיד במהלך השנה בונים דברים נוספים.
אלכסנדר קושניר: דברים נוספים נכנסים באותה עלות נכסים.
אלכסנדר קושניר: זאת עלות הון.
אלכסנדר קושניר: צריך להבטיח עלות הון בשביל להקים את הנכסים האלה ולשקם אותם.
יואל חסון: תחזוקה שוטפת?
אלכסנדר קושניר: תחזוקה שוטפת זה עלויות תפעול.
אלכסנדר קושניר: כאשר אתה מקים איזה שהוא מתקן או הולך לבנק לקחת את הכסף מדובר בעלויות שירותי הון.
אלכסנדר קושניר: כשאתה משקיע מהכסף שלך צריך לתת לך שירות אמביוולנטי.
אלכסנדר קושניר: בדרך כלל יש לנו יחסים של 65 ו-35.
אלכסנדר קושניר: זה בחברת מקורות.
אלכסנדר קושניר: בתאגידים זה משהו דומה לזה.
אלכסנדר קושניר: אנחנו מחשבים שמי שמקים את המתקן בונה את זה על בסיס זה ש-65 הולך לבנק, 35 מימון עצמי, או להיפך.
אלכסנדר קושניר: זה תלוי.
אלכסנדר קושניר: אלה שירותי הון שהוא צריך להקים.
אלכסנדר קושניר: רק בשנה האחרונה חברת מקורות הכפילה את הביצוע.
אלכסנדר קושניר: בדרך כלל זה היה 600 מיליון שקל בעקבות הלחץ שלנו והצרכים של המערכת הארצית.
אלכסנדר קושניר: את המערכת צריך להקים בשביל לקלוט 600 מיליון קוב מים מותפלים.
אלכסנדר קושניר: משק המים של היום זה לא מה שהיה לפני 3, 4 שנים, זה הפוך לחלוטין.
אלכסנדר קושניר: זה כבר לא כנרת, מוביל ארצי ואספקה לערים.
אלכסנדר קושניר: כבר היום ספק המים הוא אקוויוולנטי לכנרת.
אלכסנדר קושניר: בעוד שנתיים יהיו עוד 300 מיליון קוב מותפלים.
אלכסנדר קושניר: זה כבר אספקת מים של פי 2 ממה שמדינת ישראל הייתה שואבת מהכנרת.
אלכסנדר קושניר: גם כיווני הזרימה לא יהיו מצפון לדרום, הם יהיו באמצע ולהיפך.
אלכסנדר קושניר: בשביל לקלוט 600 מיליון קוב צריך לבנות מערכת.
יואל חסון: את כל זה יממן הציבור.
יואל חסון: אין שום כסף שבא מאוצר המדינה.
אלכסנדר קושניר: זאת אמירה שכואבת לי במיוחד.
אלכסנדר קושניר: פה אני חייב להיות הגון כיוון שיושבת פה נציגת האוצר ומחייכת.
יואל חסון: יש לה סיבות לחייך.
יואל חסון: לפי הכסף.
יואל חסון: .
אלכסנדר קושניר: בוודאי.
אלכסנדר קושניר: היא נפטרה מהקליינט הכי כבד שהיה לה.
יואל חסון: היא נפטרה והציבור הישראלי משלם ונושא על הגב שלו את כל עלויות המים שהן מדהימות.
יואל חסון: כל פעילות ההתפלה היא פעילות מדהימה, אבל הקונספציה שעליה אנחנו מדברים כבר 3 שנים של כל האתגר הגדול הזה, המפעל הלאומי הגדול הזה שיהיה רק על הגב של הצרכן באמצעות התשלומים החודשיים, זה דבר, לדעתי, שלא יהיה לו סוף.
יואל חסון: אתה מעלה עכשיו ב-5% לערך.
יואל חסון: אתה לא אומר, אבל כנראה שזה הכיוון.
יואל חסון: כל הדברים האלה רק הולכים להתייקר שנה אחרי שנה.
יואל חסון: לא יהיה סוף לעלויות האלו.
יואל חסון: בסוף מחירי המים יהיו כל כך יקרים, שתהיה דרישה לאוצר והציבור לא יוכל לשלם.
יואל חסון: רק אז יכניסו את היד לכיס.
יואל חסון: אני הייתי מציע שיהיה איזון.
יואל חסון: הוועדה צריכה לדאוג שיהיה איזון.
יואל חסון: המדינה צריכה לקחת חלק בעלויות ההקמה, התפעול, התשתיות, לא 100% הציבור.
יואל חסון: זה בהחלט לא יכול להיות.
קריאה: הציבור כבר היום לא יכול לשלם את זה.
קריאה: לא צריך לחכות ל-2014.
יואל חסון: הוא כבר לא יכול לשלם את זה.
יואל חסון: הוא בוודאי לא יוכל לשלם את זה בעתיד.
יואל חסון: אנחנו רואים את הבאות.
יואל חסון: ברור שהדברים הולכים לכיוון הזה.
אברהם יוסף סלומה: הוא דיבר על כמויות מים מוגברות שהתאגיד מייצר.
אברהם יוסף סלומה: אם יש כמות כזאת גדולה של מים זה צריך להוזיל את מחירי המים, לא לייקר.
אברהם יוסף סלומה: בסוף אתה מייקר את המים.
אלכסנדר קושניר: אני האחרון בעולם הזה שאסרב לקבל סיוע ממשרד האוצר להקמת תשתיות לאומיות, במיוחד לפיתוח פריפריה ובדברים שעשרות שנים לא טופלו.
אלכסנדר קושניר: משרד האוצר יודע את עמדתנו.
אלכסנדר קושניר: אנחנו בדיונים.
אלכסנדר קושניר: נכון להיום אני חייב כרשות ממשלתית להסתפק במה שיש.
אלכסנדר קושניר: אני חייב לציין שלפחות בשני תחומים - אומנם זה לא מספיק – האוצר עוזר לנו, שזה הקמת תשתיות להשבת קולחין ופיתוח תשתיות ביוב.
עדי חכמון: ותמיכה בתאגידים.
אלכסנדר קושניר: לא נפתח את הדיון.
אלכסנדר קושניר: נכון שיש גם מרכיב של תמיכה בתאגידים.
אלכסנדר קושניר: אני לא מרוצה מההיקפים.
אלכסנדר קושניר: הייתי שמח לראות את זה ברמה יותר מרשימה, ברמה יותר ממלכתית.
אלכסנדר קושניר: אנחנו דנים על זה.
אלכסנדר קושניר: אני לא בטוח שאני כבר רואה את פנקס השיקים של משרד האוצר.
אלכסנדר קושניר: אני אשמח מאוד אם המחוקק יביע את דעתו.
אלכסנדר קושניר: חובתי כיו"ר מועצה וכמנכ"ל רשות להסתפק במה שיש ולעשות עם זה כמיטב.